b"\n_START_ARTICLE_\nArabah\n_START_PARAGRAPH_\nArabah (arabsko \xd9\x88\xd8\xa7\xd8\xaf\xd9\x8a \xd8\xb9\xd8\xb1\xd8\xa8\xd8\xa9, W\xc4\x81d\xc4\xab \xca\xbbAraba) ali Arava / Aravah (hebrejsko \xd7\x94\xd6\xb8\xd7\xa2\xd6\xb2\xd7\xa8\xd6\xb8\xd7\x91\xd6\xb8\xd7\x94, HaAravah, lit. 'pusto in suho obmo\xc4\x8dje' )), kot ga poznajo ustrezna arabska in hebrejska imena, je geografsko obmo\xc4\x8dje ju\xc5\xbeno od kotline Mrtvega morja, ki je del meje med Izraelom na zahodu in Jordanijo na vzhodu._NEWLINE_Stari pomen, ki je bil v uporabi do za\xc4\x8detka 20. stoletja, je zajemal skoraj celotno dol\xc5\xbeino danes imenovane Jordanske riftne doline, ki te\xc4\x8de v smeri sever-jug med ju\xc5\xbenim koncem Galilejskega jezera in severnim vrhom Akabskega zaliva pri Akabi / Eilatu. To je obsegalo dolino reke Jordan med Galilejskim jezerom in Mrtvim morjem, samo Mrtvo morje in tistim, kar danes obi\xc4\x8dajno imenujemo dolina Arava. Sodobna uporaba izraza je omejena samo na ta ju\xc5\xbeni odsek.\n_START_SECTION_\nGeografija\n_START_PARAGRAPH_\nArabah je dolg 166 km od Akabskega zaliva do ju\xc5\xbene obale Mrtvega morja._NEWLINE_Topografsko je regija razdeljena na tri odseke. Od Akabskega zaliva proti severu se kopno postopoma dviga na razdalji 77 km in dose\xc5\xbee vi\xc5\xa1ino 230 m nadmorske vi\xc5\xa1ine, kar predstavlja razvodnico med Mrtvim in Rde\xc4\x8dim morjem. S tega grebena se kopno rahlo nagne naslednjih 74 km do to\xc4\x8dke 15 km ju\xc5\xbeno od Mrtvega morja. Na zadnjem odseku se Arabah strmo spusti do Mrtvega morja, ki je -417 m pod morsko gladino._NEWLINE_Arabah je slikovit s pisanimi klifi in ostrimi vrhovi. Ju\xc5\xbeni Arabah je vro\xc4\x8d in suh in prakti\xc4\x8dno brez de\xc5\xbeja.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nV dolini Aravah obstajajo \xc5\xa1tevilne vrste rastlin in \xc5\xbeivali , zlasti karakala (Caracal caracal) najdemo na obmo\xc4\x8djih savane doline.\n_START_SECTION_\nZgodovina\n_START_PARAGRAPH_\nV biblijskih \xc4\x8dasih je bila Arava sredi\xc5\xa1\xc4\x8de proizvodnje bakra. Verjame se, da je imel kralj Salomon tu rudnike, ki temeljili na bakru in so bili datirani v obdobje njegovega vladanja. Arabah, zlasti njegov vzhodni del, je bil del kraljestva Edomitov (v rimskih \xc4\x8dasih so jih imenovali Idumeans). Kasneje je vzhodni Arabah postal dom Nabatejcev, graditeljev mesta Petre._NEWLINE_Izraelsko-jordanska mirovna pogodba je bila podpisana v Aravi 26. oktobra 1994. Jordanija in Izrael spodbujata razvoj regije. Obstaja na\xc4\x8drt, da se morska voda iz Rde\xc4\x8dega morja \xc4\x8drpa v Mrtvo morje po ceveh (Kanal Rede\xc4\x8de morje - Mrtvo morje Red Sea \xe2\x80\x93 Dead Sea Canal), ki bi tekel vzdol\xc5\xbe Arabaha. Ta (dolgo na\xc4\x8drtovan) projekt je bil neko\xc4\x8d vpra\xc5\xa1anje spora med Jordanijo in Izraelom, vendar je bilo pred kratkim dogovorjeno, da bo projekt potekal po jordanski strani, ki ga bo tudi zgradila.\n_START_SECTION_\nDemografija\n_START_PARAGRAPH_\nLeta 2004 je v jordanskem upravnem okro\xc5\xbeju Wadi Araba \xc5\xbeivelo 6775 prebivalcev . Pet glavnih plemen sestavlja osem naselij na jordanski strani: Al-S'eediyeen (\xd8\xa7\xd9\x84\xd8\xb3\xd8\xb9\xd9\x8a\xd8\xaf\xd9\x8a\xd9\x8a\xd9\x86), Al-Ihewat (\xd8\xa7\xd9\x84\xd8\xa5\xd8\xad\xd9\x8a\xd9\x88\xd8\xa7\xd8\xaa), Al-Ammareen (\xd8\xa7\xd9\x84\xd8\xb9\xd9\x85\xd8\xa7\xd8\xb1\xd9\x8a\xd9\x86), Al-Rashaideh (\xd8\xa7\xd9\x84\xd8\xb1\xd8\xb4\xd8\xa7\xd9\x8a\xd8\xaf\xd8\xa9), in Al-Azazme\xd8\xb2 as (Ade) pa tudi manj\xc5\xa1a plemena Al-Oseifat (\xd8\xa7\xd9\x84\xd8\xb9\xd8\xb5\xd9\x8a\xd9\x81\xd8\xa7\xd8\xaa), Al-Rawajfeh (\xd8\xa7\xd9\x84\xd8\xb1\xd9\x88\xd8\xa7\xd8\xac\xd9\x81\xd8\xa9), Al-Manaja'h (\xd8\xa7\xd9\x84\xd9\x85\xd9\x86\xd8\xa7\xd8\xac\xd8\xb9\xd8\xa9) in Al-Marzaqa (\xd8\xa7\xd9\x84\xd9\x85\xd8\xb1\xd8\xb2\xd9\x82\xd8\xa9). Glavne gospodarske dejavnosti za te prebivalce so \xc4\x8drede ovac, kmetijstvo, rokodelstvo in jordanska vojska._NEWLINE_Jordanski kraji v tem obmo\xc4\x8dju so Akaba, Feifa, Safi in Al Mazraa s 103.000 prebivalci od tega ve\xc4\x8dina \xc5\xbeivi v Akabi._NEWLINE_Izraelskih krajev je sicer ve\xc4\x8d a le 52.000 prebivalcev, ve\xc4\x8dina \xc5\xbeivi v Eliatu. Ve\xc4\x8dina so Judje.\n_START_SECTION_\nZnamenitosti\n_START_PARAGRAPH_\nPark dolina Timna je znan po prazgodovinski skalnih rezbarijah, nekaterih najstarej\xc5\xa1ih rudnikih bakra na svetu in vijugasti pe\xc4\x8dini, imenovani Stebri kralja Salomona. Na jordanski strani je znameniti Wadi Rum, ki je znan med alpinisti, pohodniki, taborniki in ljubitelji udejstvovanja na prostem. V Jordaniji je tudi obmo\xc4\x8dje rudarjenja bakra Wadi Feynan, vklju\xc4\x8dno z obmo\xc4\x8djem Khirbat en-Nahas, ki ustreza tistemu iz doline Timna na zahodu._NEWLINE_Leta 2005 je v Wadi Feynan Kraljevo dru\xc5\xa1tvo za varstvo narave odprlo Feynan Ecolodge."